בטמן (נהר)

נהר הבָּטְמַן (בטורקית: Batman Çayı) הוא יובל מרכזי של נהר החידקל ואחד ממקורותיו, אשר מתמזג אליו בדרום מזרח טורקיה (החידקל זורם בכיוון דרום-מזרח מאזור זה לגבול טורקיה-סוריה ומשם לעיראק). האזור שלאורך נהר בטמן ידוע בשדות הנפט שלו, שפיתוחם הביא לצמיחת היישוב הסמוך בטמן מאז שנות החמישים, ולהפיכתו מעיירה לעיר.

 נתיב 
מקורו של הבטמן בהרי האנטי-טאורוס (בהרי Sason ו-Genç)Balaban, Meltem Şenol Risk society and planning: the case of flood disaster management in turkish cities. PhD Thesis. Graduate School of Natural and Applied sciences, Middle East Technical University 2009, pp. 147–149, 157, שמזרחם נחשב בהתאם כמקור של החידקל, והוא זורם בקירוב מצפון לדרום, עובר ליד העיר בטמן ויוצר גבול טבעי בין  ל. גשר מלאבאדי  ההיסטורי (נבנה בשנים 1146–1147) חוצה את הנהר ליד העיירה סילבן ().Batman. Coğrafya , kultur.gov.tr, 21 February 2007 (in Turkish)

הנהר מגיע לשיא רוחבו כ-100 מטרים מיד לאחר יציאתו מסכר בטמן (ראו היסטוריה להלן וכן פרויקט דרום-מזרח אנטוליה), אך לאחר מכן מצטמצם לרוחב של כ-50 מטרים ומתפצל לנחלים רבים בדרכו אל החידקל. אפיק הנהר שלו אינו סדיר במקומות רבים, דבר המקל על היווצרות שיטפונות. אחד מיובליו של בטמן, נהר העילו (Iluh), מקורו בהר רמאן בדרום העיר בטמן, והוא זורם לכיוון צפון-מערב דרך העיר אל נהר בטמן. למרות היותו נהר קטן הנעדר מרוב המפות, נהר העילו ממלא תפקיד חשוב בנפה, ומנגד, השיטפונות שלו ושל הבטמן גורמים נזקים משמעותיים לבירת הנפה. השיטפונות של נהרות אלה מתרחשים בין מרץ למאי ולפעמים באוקטובר או נובמבר. שיטפונות גדולים התרחשו בשנים 1969 (אפריל, 60 בניינים ניזוקו), 1972 (אפריל ומאי, 210 בניינים ניזוקו), 1991 (נובמבר, 500 מבנים הוצפו), 1995 (מרץ, כמעט 1000 בניינים שקעו במים ו-450 ניזוקו), ו-2006 (אוקטובר, 11 בני אדם נהרגו ו-20 נפצעו).

 שם הנהר 
בעת העתיקה, כשהאזור היה חלק מאשור, נקרא נהר בטמן בשפת המקום (אכדית צפונית, "אשורית") בשם "כַּלַת" (Kalat) שפירושו "כלה". בהתאם הוא תורגם ליוונית כ"נימפיאוס" (Νυμφίος) וכ"נימפאוס" (Νυμφαῖος). בקרב ערבים נקרא הנהר "סָאתִידַמָא" (ساتيدما), כלומר "העקוב מדם", בגלל הקרבות שהתנהלו בקרבתו.

בספרות הבינלאומית נכנס השם "בטמן" לשימוש מאז המאה ה-19, ואילו במאה ה-18 ולפניה כונה בעיקר בשם נימפיאוס, כמו גם בשמות אחרים. מקור השם "בטמן" אינו ברור: ייתכן שמדובר בקיצור שמו של הר בטי רמאן הסמוך (Bati Raman, הר המתנשא לגובה של 1,228 מ'), או שהוא מתייחס ליחידת המידה , אשר שימשה כיחידת מסה באימפריה העות'מאנית ובקרב עמים טורקיים ב, וכיחידת שטח בקרב עמים דוברי אויגורית.

 היסטוריה 
הנהר שימש גבול טבעי בין האימפריה הביזנטית לפרס הסאסאנית, ובקרבתו אירעו קרבות גדולים בשנים 583 ו-591 לספירה. המצודה הראשית על הנהר הייתה מרטירופוליס (Martyropolis), סילבן המודרנית.Nymphius (Batman)

סכר בטמן (בטורקית: Batman Baraji, ולכן מופיע במפה כ"B. de Batman") נבנה בשנת 1999 במעלה הזרם (), יחד עם מאגר המים ותחנת הכוח ההידרואלקטרית הנלווים.Batman Dam. structurae.deBatman Dam . General Directorate of State Hydraulic Works, Turkey

 החי 
דג ה (loach, שם מדעי Paraschistura chrysicristinae, דג מסדרת הקרפיונאים), שהוא אנדמי לנהרות בטמן ואמבר (Ambar), מצוי בסכנת הכחדה קריטית עקב בצורת, הרס ופיצול בתי הגידול שלו בעקבות בניית סכר בטמן. הדג לא נצפה מאז 1974 והיה חשש כי נכחד, עד שבשנת 2021 שלתה משלחת 14 דגים שחיו מעל הסכר.Greene, Graeme (2021) "Batman loach returns: fish feared extinct found in Turkey". The Guardian 9 December 2021. 

קישורים חיצוניים 

 הערות שוליים 

קטגוריה:טורקיה: נהרות
קטגוריה:פרויקט דרום-מזרח אנטוליה
קטגוריה:חידקל